Xarxa d'escoles en barracots: de febrer 2011\nPla per a la construcció de l’edifici de l’Escola dels Encants.\nEl ple de l’ajuntament de Barcelona aprova el pla urbanístic per a la construcció de l’edifici de l’Escola dels Encants.\nEl ple de l’ajuntament de Barcelona va aprovar divendres 25 de febrer el Pla Especial i de Millora Urbana (PMEiMU) que reserva espai –a l’actual pàrquing d’autobusos de Consell de Cent amb Cartagena i una finca adjacent- per a la construcció de l’edifici definitiu. Aquest pla inclou les millores que van reclamar la direcció de l’escola i l’AMPA perquè en el planejament que desenvoluparà la resta de l’illa de cases compresa entre Castillejos, Diagonal, Cartegena i Consell de Cent es reservin 1680 metres quadrats més per a equipament públic d’ús docent i vinculat a una ampliació del centre. La millora d’aquest pla és fruit de les negociacions amb l’ajuntament després que en l’última comissió d’Urbanisme, i a instàncies de la direcció de l’escola i de l’AMPA, els grups de l’oposició van bloquejar el pla inicial proposat per l’equip de govern. El nou planejament aprovat després de la inclusió d’aquestes millores permet mantenir oberta la possibilitat d’esdevenir institut-escola.\nL’edifici que preveu el pla per a l’escola d’infantil i primària tindrà la façana al carrer Consell de Cent, un sostre edificable de 3500 metres quadrats, amb planta baixa més cinc alçades, una amplada màxima de 48,20 metres i una profunditat de 23 metres. El pati tindrà la mateixa amplada de l’edifici i una profunditat de 44,50 metres.\nL’equip de govern de l’ajuntament de Barcelona calcula que des de l’aprovació del pla fins a la cessió del solar a la Generalitat de Catalunya perquè construeixi l’edifici poden passar uns vuit mesos. En aquest temps, l’ajuntament hauria d’arribar a un acord amb la Tresoreria de la Seguretat Social, propietària de bona part del solar reservat per a l’escola, i hauria d’enllestir tot el procés reparcel·latori que cal fer abans de cedir el terreny. Quan rebi aquesta cessió, la Generalitat haurà d’encarregar la redacció del plec de condicions per a la construcció de l’edifici i preparar els concursos públics per al projecte i l’execució de les obres. Recentment, però, la consellera d’Ensenyament, Irene Rigau, ha anunciat que les retallades pressupostàries es traduiran en l’aturada de la construcció d’escoles noves i la permanència durant més temps en mòduls prefabricats.\nLes obres de l'escola Fluvià estan en marxa\nL'AMPA Fluvià ha comunicat que les obres estan en marxa.\nDemà tenen una reunió el consorci, el departament d‘educacio, els membres de la junta i la direcció del centre. El objectiu és treure un compromís de que la obra no es tornarà a parar i que els fills al setembre tindran fetes les aules i que la resta de l’escola continuí la seva marxa de la obra fins la finalització.\nEls pares i mares de l’Escola Fluvià inscriuen els seus fills a un altre centre (notícia de BTV)\nEls pares i mares de l'Escola Fluvià, al barri de Diagonal Mar, han decidit inscriure els seus fills a l'Arenal de Llevant. D'aquesta manera, protesten perquè fa quatre anys que els nens fan classe en barracons i les instal·lacions tenen desperfectes.\nLa consellera d’Ensenyament, Irene Rigau, assegura que les obres per contruir el nou edifici no s’aturaran, però les famílies asseguren que ja no es creuen les promeses de l’administració. Amb aquesta acció, esperen pressionar el departament perquè acceleri les obres. Afegeixen que no deixaran de mobilitzar-se fins que vegin que es comença a treballar.\nAlarma a l'escola Fluvià per l'aturada de les obres (article d'El Punt)\nEls operaris han dit que acabaran els fonaments i marxaran. Els centres que fan les classes en barracons reben amb preocupació l'anunci de Rigau sobre l'allargament d'aquesta situació.\nLlegir més (a El Punt)\nEtiquetas: Barcelona, Gràcia, L'Eixample, Sant Andreu, Sant Martí, Veure mediateca\nLa Barceloneta exigeix que es faci la Mediterrània (article d'El Punt)\nL'AMPA de l'escola Mediterrània va denunciar ahir en roda de premsa la situació en què es troba avui, quan encara no se'ls ha comunicat si es començaran les obres del seu centre, quatre anys després que els traslladessin a uns barracons perquè calia enderrocar l'edifici en el qual feien les classes.\nL'AMPA de La Maquinista demana una resposta\nEl dimecres 16 de febrer l'AMPA de La Maquinista va entregar a la regidora de Sant Andreu, la Sra. Gemma Mumbrú, una carta per registre, demanan una resposta després de l'estudi de la nova alternativa propera a la ubicació actual.\nEl dilluns 17 de gener a la Assemblea Extraordinària de l’AMPA el Sr Miquel Àngel Valdueza, gerent del districte, es va comprometre a estudiar la proposta d’ubicar l’Escola al Parc de la Maquinista i donar una resposta en un termini d’un mes. Ara ja farà un mes de l’esmentada Assemblea.\nRoda de premsa a La Barceloneta per denunciar la situació del CEIP Mediterrània\nDimecres 16, a les 12h a la seu de la Confavc l'AMPA del CEIP Mediterrània amb el suport de 14 entitats del barri de La Barceloneta van fer una roda de premsa per denunciar l'estat actual de l'escola.\nA la taula hi van participar:\n- Albert Recio, vocal de la FAVB.\n- Montse López, pdta. de l'AMPA del CEIP Mediterrània.\n- Manel Moscat, pdte. de l'avv Barceloneta.\n- Gala Pin, membre de l'avv l'Òstia .\nEl CEIP Mediterrània va estar enderrocat fa quatre anys, i reubicat en barracons en una escola propera. L'Ajuntament de Barcelona va anunciar en el moment del seu enderroc que els alumnes tornarien a tenir un edifici en el marge de dos anys.\nQuatre anys després els alumnes continuen en barracons, i la demanda de que es construeixi de manera immediata el col·legi ha estat assumida per un ampli ventall d'entitats i veïns del barri, que recolzen les demandes de l'AMPA i la Plataforma:\n1. - Informació al AMPA, Plataforma i entitats de l'estat del projecte.\n2. - Pressupostació de la construcció del CEIP Mediterrània com una prioritat de barri i de Districte\n3. - La construcció immediata del CEIP Mediterrània al seu solar\n4. - Ús i gestió escolar del solar fins que comencin les obres\nLa roda de premsa es va convocar per la Plataforma del CEIP Mediterrània, amb el suport de l'Avv Barceloneta, l'Associació Barceloneta Alerta, l'Associació de veïns de l'Òstia, els Diables de La Barceloneta, la plataforma d'afectats en defensa de La Barceloneta, Coordinadora de Coros, La veu del barri, Comissió de Festa Major de La Barceloneta , Comissió de Festa del Carrer Pescadors, ACIB (agrupació d'industrials i comerciants), la penya Barcelona-Barceloneta, GAMAR, Barceloneta més Història i l'Ampa del C.E.I.P Mediterrània.\nBallarín demana a la Generalitat que acompleixi els compromisos adquirits en la construcció de centres educatius (article de Tribuna Municipal)\nLa regidora ha dit que “veu amb preocupació” les decisions de la consellera de d’aturar la construcció de centres escolars.\nLa regidora Ballarín ha demanat al Govern de la Generalitat que acompleixi els seus compromisos pel que fa a la construcció de diversos centres escolars.\nSegons Ballarín, l’Ajuntament i la Generalitat havien aprovat el Pla d’Equipaments Educatius amb un import de 411 milions d’€ pel període 2008-2011, on es preveia la construcció 12 nous centres educatius, 17 altres equipaments educatius i la realització d’obres de reforma, ampliació i millora a 325 centres educatius.\nLlegir més (a Tribuna Municipal)\nProblemes diversos amb les preinscripcions escolars (programa Els Matins de TV3)\nAvui comencen les preinscripcions escolars. Com cada any rebem i atenem les queixes dels pares disgustats perquè els seus fills no poden accedir a les escoles que voldrien o perquè les instal·lacions són insuficients. En parlem amb pares i mares afectats.\nVeure més (a TV3)\nEnsenyament paraliza el programa de implantación de portátiles en las aulas (article de La Vanguardia)\nRigau advierte que la crisis obligará a seguir dando clases en barracones. La conselleria oferta 1.044.509 plazas escolares para el próximo curso, 12.127 más que el pasado.\nLa consellera de Enseñanza, Irene Rigau, ha anunciado hoy que las más de mil aulas prefabricadas que funcionan en Catalunya continuarán en servicio más tiempo del previsto debido a las circunstancias económicas actuales.\nEtiquetas: Veure mediateca\nPla per a la construcció de l’edifici de l’Escola ...\nEls pares i mares de l’Escola Fluvià inscriuen els...\nAlarma a l'escola Fluvià per l'aturada de les obre...\nLa Barceloneta exigeix que es faci la Mediterrània...\nRoda de premsa a La Barceloneta per denunciar la s...\nBallarín demana a la Generalitat que acompleixi el...\nProblemes diversos amb les preinscripcions escolar...\nEnsenyament paraliza el programa de implantación d...


Denuncien irregularitats a la Casa de la Barceloneta\nRedacció, La Barceloneta\t| Actualitzat el 11 abril 2017 a les 16:23\nDiversos treballadors de l’espai cultural de gestió cívica Casa de la Barceloneta han denunciat recentment presumptes irregularitats laborals per part de l’actual junta. Segons aquests treballadors, la junta està formada per només tres persones, totes elles integrants de l’Associació de Veïns de l’Òstia.\nIvan Patrici Navarro, que va ser contractat fa uns mesos per fer de gestor cultural, i que afirma que des de la seva arribada al centre se li va deixar clar que la seva funció era “obrir i tancar la porta”, ha denunciat que els problemes van començar quan va denunciar sospites “d’irregularitats econòmiques”. En declaracions a Línia Ciutat Vella, Navarro assegura que ell i tres extreballadors que han passat pel centre en els darrers dos anys han estat acomiadats de forma improcedent. “Vaig veure coses que no m’agradaven i quan ho vaig comentar a la tècnica municipal em va dir que mirés cap a un altre costat”, relata aquest extreballador, que afegeix que tenia un contracte de menys hores de les que feia i que li van demanar que retornés els diners de les hores fetes que no apareixien al contracte.\nLa situació va provocar que el passat 6 d’abril la regidora de la CUP, Maria Rovira, i Josep Riera, de CGT Catalunya, denunciessin públicament les presumptes irregularitats. En declaracions als mitjans, Maria Rovira, com ja havia fet Ivan Patrici Navarro, va demanar al govern municipal que faci de mediador en aquest conflicte laboral. Per la seva banda, fonts del Districte han evitat donar explicacions sobre la qüestió i s’han limitat a dir que l’espai “és de gestió cívica”.\nEl mateix 6 d’abril els veïns de la Barceloneta van portar el tema a l’Audiència Pública. Des de l’Associació de Veïns de la Barceloneta demanen una auditoria per conèixer els fets amb més detall.


Intervé: Josep Martinoy, regidor\nTorroella de Montgrí i l'Estartit podran resoldre aviat el seu principal dèficit tecnològic, el desplegament de fibra òptica. Fins fa pocs mesos, el percentatge de cobertura al nucli urbà de Torroella no superava el 25 % i a l'Estartit, el 50 %.\nPer aquest motiu, des de l'Ajuntament fa temps que treballen per agilitzar l'estesa de la fibra òptica, especialment davant del principal operador del sector, Movistar, que malgrat la insistent demanda municipal i de particulars, es mostrava poc actiu. Des d'aquest estiu, però, l'interès d'altres operadors ha fet que s'hagi iniciat el desplegament per fases, en funció, també, de la demanada d'usuaris.\nDes del consistori han marcat dues condicions indispensables pel desplegament de la fibra: que la xarxa es teixeixi tenint cura al traçar el cablejat i que no es deixin nuclis aïllats.\nLa fibra òptica és ja un servei bàsic tant a nivell domèstic com empresarial. Des de Torroella i l'Estartit van iniciar-ne la instal·lació ara fa tres anys, però el desplegament va quedar encallat.


Amb l'incendi de la Torre de Claramunt ja són dotze els incendis registrats a l'Anoia des del 14 de juny\n98 incendis forestals i 101,34 ha afectades des del 14 de juny fins al primer d’agost a la demarcació de Barcelona\nDijous, 8 agost 2019. 16:28. Redacció AnoiaDiari.\nEl darrer incendi declarat ha estat el de La Torre de Claramunt enmig del nivell 2 del Pla Alfa. En aquest cas es van desplaçar a lloc 8 dotacions terrestres, un helicòpter per fer front al foc i efectius de les Agrupacions Forestals (ADF) de l’Anoia.\nPer comarques, les que han tingut més incendis han estat el Vallès Oriental i el Vallès Occidental, amb 16 incendis cadascuna, seguides del Maresme amb 12 incendis, el Baix Llobregat 12, l’Anoia 12, el Bages 9, l’Alt Penedès 8, Osona 7, el Berguedà 5 i el Garraf amb un incendi.\nMaria Guirado actuarà a Santa Maria del Priorat en un dels actes més esperats de la Festa Major\nBellprat celebra aquest cap de setmana la seva Festa Major\n2 Les protestes tornen davant la comissaria dels Mossos a Igualada 2736 lectures\n3 El seguiment de la vaga és majoritari als instituts anoiencs i amb serveis mínims entre el professorat 2515 lectures\n4 L'Anoia, en alerta per un fort episodi de pluges aquest dimarts 1396 lectures\n5 La Marxa per la Llibertat travessa l'Anoia amb 3.000 persones 1237 lectures\n6 ERC retreu a Junts el pacte amb els socialistes al Consell després de la sentència 1220 lectures\n7 La columna "anoienca" de la Marxa per la Llibertat deixa el Bruc i avança cap a Barcelona 1029 lectures\n8 El tall de la C-15 a Vallbona, la principal conseqüència dels aiguats a l'Anoia 540 lectures\n9 Serveis mínims dels Ferrocarrils per a la jornada de vaga del 18 d'octubre 529 lectures\n10 Igualada Comerç tindrà un espai al Rec.020 464 lectures


Programa 436 – 13/07/2018 – Edició 2225 – Fes Ta Festa – La cultura popular a la ràdio i a internet\nPrograma 436 – 13/07/2018 – Edició 2225\n13 juliol 2018Programes\nLa vila de Montblanc crida a encerclar la seva majestuosa muralla medieval amb una gran sardana el proper dissabte dia 21, a les 7 de la tarda. El recinte del segle XIV mesura 1,4 quilòmetres i calen unes 1.500 persones per abastar-lo. L’acte, que coincideix amb el cap de setmana de l’Acampada Jove, la trobada anual de joves dels Països Catalans, s’inclou dins el programa de la Capital de la sardana i està organitzat conjuntament per l’Ajuntament i l’Agrupació Sardanista de Montblanc i la Confederació Sardanista de Catalunya.\nPerò això passarà el proper cap de setmana. El present ens ofereix actes tan importants com la Trobada Internacional de Gegants a La Llacuna o el 65è Aplec de la Sardana de Ripoll, per esmentar-ne només dos.\nI ja parlant de nou de la setmana vinent, cal esmentar la XXIII Festa del Renaixement a Tortosa, en la qual destaquen les representacions de l’espectacle “La taverna d’Enrico” de Quico El Cèlio, el Noi i el Mut de Ferreries, o la presentació de l’espectacle “Força i sentiment”, de l’Esbart Rocasagna, de Gelida, que tindrà lloc el dia 21, a la nit, a la Plaça de la Vila de Gelida.\nTambé tindrem molta i bona música: a més de les sardanes “Manlevium” de Xevi Capdevila i “Ripoll vila comtal” d’Honorat Vilamanyà, un tema històric dels esmentats Quico’s, el titulat “Però què fas, Maria Cinta! i, com a Youtube de la setmana una havanera familiar: “Vestida de nit”, amb la inconfusible veu de la Sílvia Pérez Cruz, i amb lletra de la seva mare Glòria Cruz i música del seu pare Càstor Pérez. Realment familiar, no creieu?\n– La CRÒNICA CASTELLERA d’en Carles Esteve que aquesta setmana ha titulat “Verds i borinots s’emmanillen“.\n– Les DITES I REFRANYS d’en Víctor Pàmies que avui ens comenta aquella que diu: “No és més net qui més neteja, sinó qui menys embruta“.\n– Recordarem un dels primers REMEIS DE L’ERMITA, en què Fra Valentí Serra de Manresa ens explicà les propietats i meravelles de “L’all cru“.\n– En Noé Rivas ens oferirà una cullerada de la seva SOPA DE CANÇONS, per fer un tast de la història del grup ARA VA DE BO i d’un dels seus èxits més rotunds: “El gripau blau“.\n– I amb l’Antoni Serés ens ficarem a una de les calaixeres del FONS AMADES, a la Direcció General de Cultura Popular i Associacionisme Cultural de la Generalitat, per saber-ho tot de “La col·lecció de Velles Quaresmes“.\nI no ens oblidem de felicitar efusivament a l’ESBART CATALÀ DE DANSAIRES que el passat 8 de juliol va celebrar el seu 110è aniversari. Moltes felicitats amics!\nI la setmana que ve, molta més FESTA!


La vaga d'estudiants de l'Institut del Teatre exigeix canvis a les aules perquè siguin "espais segurs" La República\nACN Barcelona.-Uns 300 estudiants d’escoles d’arts en viu de Barcelona, principalment de l’Institut del Teatre, s’han manifestat quest dilluns pel centre de la ciutat per exigir un canvi “pedagògic” a […]\nACN Barcelona.-Uns 300 estudiants d’escoles d’arts en viu de Barcelona, principalment de l’Institut del Teatre, s’han manifestat quest dilluns pel centre de la ciutat per exigir un canvi “pedagògic” a les aules, que acabi amb casos d’abús de poder i assetjament com els denunciats recentment. La marxa s’ha celebrat en el context de la jornada de vaga convocada per la plataforma Abús Art als centres d’arts. Els convocants reclamen que les classes esdevinguin “espais segurs” i ser “escoltats” en la prevenció i la gestió d’aquestes situacions. En relació a l’Institut del Teatre, valoren el “gest simbòlic” de la dimissió de l’equip directiu però reclamen que el canvi vagi “més enllà”, amb una nova direcció “a l’alçada”.\nLa manifestació ha sortit de la plaça Espanya per la Gran Via, i s’ha dirigit sense incidents cap al centre de la ciutat. Al voltant de 300 persones han fet un llarg recorregut fins a aturar-se davant del Departament de Cultura, per enfilar després el Paral·lel i tornar fins a l’Institut del Teatre. Al seu pas, un grup de manifestants ha anat enganxant cartells a les façanes dels teatres Coliseum, Borràs i també del Paral·lel, on es podien llegir missatges com ‘El silenci us fa còmplices’ o ‘No contracteu abusadors’.Els estudiants portaven pancartes contra els abusos de poder i l’assetjament sexual i psicològic i han marxat en un ambient tranquil entre càntics com ara “No som joguines, som persones”. Dues portaveus de la plataforma d’estudiants de l’Institut del Teatre que ha convocat la vaga i la marxa de protesta han exposat a l’ACN que la mobilització pretén aconseguir que les aules siguin un “espai segur” i lliure “d’abusos de poder”. La convocatòria s’ha fet extensiva als altres centres de formació d’arts escèniques i en viu de la ciutat. Segons les mateixes portaveus -que han demanat no ser identificades amb els seus noms- a la marxa les han acompanyat algunes “companyes” del sindicat feminista Lliures i Combatives, alumnes de l’escola Eòlia i del Col·legi del Teatre de Barcelona, entre altres. Expulsió definitiva de Joan Ollé Amb tot, el to de la protesta de la manifestació estava marcat per les recents denúncies de presumptes casos d’assetjament i abús de poder a l’Institut del Teatre. Al respecte, la plataforma segueix demanant l’expulsió “total” de Joan Ollé –a qui ja s’ha apartat cautelarment de la docència mentre el centre du a terme una investigació-, i reclama poder participar en l’elaboració del nou protocol que, asseguren, està creant la institució. Pel que fa a la dimissió de Magda Puyo i tot l’equip directiu, les dues portaveus han manifestat que és un “gest simbòlic” que valoren però els sembla encara insuficient. “Cal un canvi estructural. Estan bé les disculpes públiques, però el canvi ha d’anar més enllà”, han dit. Aquests estudiants sol·liciten una direcció “competent”, que pugui “defensar” les alumnes, i que tiri endavant un projecte que les “escolti a totes”. “No és una celebració, si no una espera, confiant que el que vindrà sigui millor. La celebració la farem quan hi hagi una direcció a l’alçada del que demanem”, han reblat.Els estudiants celebren aquesta tarda una nova assemblea a les portes de l’Institut del Teatre, on segons han indicat s’ha d’acordar com continuen “la lluita”. “Sabem que hi ha molts sindicats i gent del sector que ens dona suport, i segur que podem fer més coses”, exposen.


Massa sal: la qualitat de l'aigua dels rius amenaça el medi\nBarcelona. Divendres, 7 de desembre de 2018. 10:47\nActualitzat Divendres, 7 de desembre de 2018. 11:16\nJa no és tan clar que l'aigua del mar sigui salada i la dels rius sigui dolça. Un terç dels rius de tot l'Estat té excés de sal... En algunes conques fluvials de la península Ibèrica —el torrent de Soldevilla a Sallent, la plana del riu Ebre o la regió de Múrcia—, alguns rius tenen salinitats tres o quatre cops superiors a la del medi marí. En el conjunt del continent europeu, la salinització relacionada amb l’activitat humana és cada cop més preocupant, però encara manquen directives de regulació.I això pot provocar greus impactes medioambientals, econòmics i de salut global. El pitjor és que és una tendència que no és fàcil de revertir. Es preveu que, en el futur, l’escalfament global, l’ús creixent d’aigua per al consum humà i l’explotació dels recursos naturals del sòl amb la mineria, l'agricultura i la ramaderia, agreujaran encara més el problema de la salinització dels rius. Aquest és el resultat d'un estudi realitzat per un equip d'experts, liderat pels experts Miguel Cañedo-Argüelles, membre del Grup de Recerca Freshwater Ecology, Hydrology and Management (FEHM-UB) i de l’Institut de l’Aigua de la Universitat de Barcelona (IdRA), Ben Kefford (Universitat de Canberra, Austràlia) i Ralf B. Schäfer (Universitat de la Landau, Alemanya).\nAlguns organismes moren per efecte de l’exposició a un medi aquàtic amb un excés de concentració salina. Els experts investiguen com la fisiologia dels insectes aquàtics s’altera en rius salinitzats, ja que han d’adaptar el metabolisme per regular la pressió osmòtica interna i adaptar-se a les condicions ambientals. Aquest procés d’adaptació té un elevat cost energètic i pot afectar les funcions vitals i causar el col·lapse dels organismes (fins i tot en aigües amb concentracions salines tolerables). Els autors també analitzen si altres espècies d’insectes aquàtics —més habituats a l’alta salinitat— solen habitar en els rius salinitzats perquè no toleren les aigües amb menys sals o per altres motius. Tot indica que aquestes espècies "salines" toleren perfectament les aigües poc salinitzades però sembla que colonitzen els hàbitats més extrems per evitar competidors i depredadors. Segons les conclusions, la resposta dels insectes aquàtics a les condicions del medi varia segons com avança el gradient de salinitat: en rius amb altes concentracions de sals, la població s’empobreix i disminueix el nombre d’espècies, mentre que en els rius amb menor salinitat els organismes salins són substituïts per espècies d’aigua dolça.\n"Es fa evident que la legislació actual sobre la salinització dels ecosistemes aquàtics és massa laxa i incompleta i encara manquen mesures de gestió efectives", subratlla Cañedo-Argüelles. "La mesura de gestió més important i urgent és establir concentracions límit d’ions en l’aigua per protegir la biodiversitat i la salut dels ecosistemes aquàtics". En l’actualitat, alguns països com ara Austràlia i els Estats Units han fet alguns avenços per regular el nivell de salinització en els rius, però el nivell de protecció és encara insuficient. Caldrà potenciar la col·laboració de tots els agents implicats per activar accions preventives i de gestió adequades i preservar així la salut mediambiental dels sistemes fluvials amenaçats pel greu problema de la salinització, alerten els experts.\nSERVEIS BÀSICS Es crea una base de dades per a xarxes d'abastament d'aigua potable El Nacional\nBRANDED CONTENT Reutilització d'aigua, l'"as a la màniga" contra la sequera Miquel Vera\nCanvi climàtic El Port de Barcelona i sis ports internacionals s'uneixen contra l'escalfament global El Nacional


Augmenten els contagis de Covid-19 entre els adolescents i joves de Catalunya\nBarcelona. Dissabte, 20 de Juny 2020. 12:50\nActualitzat: Dissabte, 20 de Juny 2020. 18:29\nLes autoritats sanitàries de Catalunya estan preocupades per l'increment de contagis de Covid-19 detectats en les últimes setmanes en adolescents i joves, que el director general de Professionals de Salut, Marc Ramentol, ha atribuït a "la seva forma de socialitzar, més propera entre ells".\n"No és un nombre alt —ha puntualitzat—, uns 5,8 casos per cada 100.000 habitants, però ens preocupa la tendència, que va a l'alça".\nEl director general ha atribuït aquest increment de positius de Covid-19 entre joves "a la manera específica que tenen de socialitzar, per això recomanem que la socialització es faci entre grups estables i no amplis, però sabem que això no lliga amb la forma de socialització dels adolescents".\nRamentol ha insistit en sis mesures de prevenció de la Covid-19: higiene de mans; ús de mascaretes; distància d'1,5 metres; intentar socialitzar en grups tan estables com sigui possible, evitant aglomeracions; escollir activitats a l'aire lliure o en llocs ben ventilats on la capacitat de transmissió de virus decau; i autorresposabilitat i autovigilància de símptomes per acudir al metge de seguida si es detecten que són compatibles amb un quadre d'infecció.\nPel que fa a la tornada a l'escola al setembre, Ramentol ha recordat que els menors tenen "una afectació clínica molt lleu i sembla que són més o menys resistents al virus i conseqüentment menys contagiosos, en contra de la grip, que són grans transmissors de la grip".\n"En el cas de coronavirus —ha afegit— no sembla que els nens siguin grans transmissors, per això intentarem al setembre buscar la màxima normalitat en els objectius docents, amb el manteniment de mesures de protecció".\nRamentol no s'ha mostrat partidari d'obligar a prendre la temperatura als escolars perquè "no és una mesura que tingui gran evidència, no ho posarem en la primera pàgina de les recomanacions als centres educatius perquè la febre és un símptoma fàcilment emmascarable amb un paracetamol".\nPel que fa al polèmic recompte de víctimes mortals de la pandèmia, Ramentol ha defensat que el mètode emprat per Catalunya, que compta els morts a través de les dades que aporten les funeràries "és el registre més proper a la realitat", tot i que ha reconegut que la mortalitat exacta "només la podrem tenir a posteriori després d'examinar cadascun dels casos".\nEl director general ha reconegut que hi ha "molt marge de millora" en les condicions laborals dels professionals sanitaris "que necessiten millorar substancialment les seves condicions laborals", i ha recordat que els pressupostos d'aquest any preveuen 600 milions per millorar la situació d'aquests professionals.\nNo obstant això, ha admès que "ens queda fer un salt endavant i actualitzar les condicions laborals", però ha puntualitzat que "això necessita una injecció de recursos que ara mateix no podem tenir si no desvestim una altra pota de l'estat del benestar".\ncoronavirus Els experts avisen: "El cas d'Alemanya és el que pot arribar els pròxims mesos" Cèlia Forment i Bori\nCORONAVIRUS Sanitat proposa reduir la quarantena de 14 a 10 dies en casos lleus El Nacional\nCORONAVIRUS Aquests són els medicaments contra la Covid-19 aprovats pel BOE El Nacional\nCORONAVIRUS Vergés compta amb un rebrot i avança com es gestionaria sense confinament total Cèlia Forment i Bori


Arrels Sant Ignasi inaugura l’exposició ”Art, emoció, inclusió” a la galeria Indecor, a Lleida – La Manyana\nArrels Sant Ignasi inaugura l’exposició ”Art, emoció, inclusió” a la galeria Indecor, a Lleida\nIndecor col•labora amb Arrels Sant Ignasi tot cedint la seva galeria per dur a terme l’exposició “Art, Emoció, Inclusió” a càrrec dels usuaris de la Fundació i sota la direcció Chus Oteyza\nAquest dimarts 21 de juny es va inaugurar l’exposició d’Arrels Sant Ignasi “Art, emoció, inclusió” amb diferents obres elaborades pels nostres usuaris i sota la direcció de la voluntària Chus Oteyza a la Galeria Indecor (C/General Brito 23) i que estarà exposada fins al dimarts 28 de juny.\n“Art, emoció Inclusió” és un projecte realitzat dintre dels programes d’Arrels Sant Ignasi amb l’objectiu de crear un espai de creativitat, cultura, oci i emocions. Amb aquest projecte els usuaris han visitat exposicions i museus així com tallers d’artistes de la ciutat, que els hi ha permès connectar-se amb una altra realitat tot trencant estereotips i permetin a aquestes persones a accedir a la cultura a través de l’art. A partir d’aquí, posteriorment, s’ha realitzat el taller i l’activitat tot tenint en compte l’exposició visitada anteriorment.\nLes exposicions que han visitat han estat ‘El libro del artista” al Centre d’art la Panera, ‘Arte y mito. Los dioses del Prado’ al CaixaForum, ‘Planta: Chiharu Shiota’ a la Fundació Sorigué i ‘La escritura en el Museo’ al Museu de Lleida. També han col·laborat en aquest projecte l’artista Antonio Pérez Vidal i la Galeria Indecor Lleida amb Josep Ramón Segura.\nL’art proporciona equilibri emocional i aquest projecte ha aconseguit estimular aspectes de la personalitat de forma terapèutica, enriquidora i gratificant.


Què proposa l'ODS 13 ?\nMés informació sobre l'ODS 1.\nLlegeix més sobre Què proposa l'ODS 13 ?\nJosep M. Vilalta: “La pandèmia ha aturat l’avenç cap a l’objectiu d’aconseguir una educació de qualitat”\nAGENDA 2030: La visió de la universitat\nJosep M. Vilalta és Secretari executiu de l’Associació Catalana d’Universitats Públiques i director de la Global University Network for Innovation. En aquesta entrevista, Vilalta reflexiona sobre la importància d’avançar cap a una societat del coneixement i sobre el paper central de l’educació en la construcció d’una societat.\nLlegeix més sobre Josep M. Vilalta: “La pandèmia ha aturat l’avenç cap a l’objectiu d’aconseguir una educació de qualitat”\nCamil Ros: “Sense treball decent, no tindrem un món decent”\nAGENDA 2030: La visió dels del sindicalisme\nCamil Ros és Secretari General de la UGT de Catalunya. Per a Ros, els ODS configuren un marc molt ampli que supera els debats ideològics. Dintre d’aquest marc alguns objectius agafen més importància que d’altres. Són autèntics pilars fonamentals com la democràcia, la sostenibilitat i el treball digne. Per sortir de la crisi actual, destaca el secretari general d’UGT, caldrà més recursos públics i el compromís de les grans empreses.\nLlegeix més sobre Camil Ros: “Sense treball decent, no tindrem un món decent”\nLlegeix més sobre Impacte de la COVID-19 en l'Agenda 2030 en l'àmbit local\nLlegeix més sobre El paper de les entitats en l’Agenda 2030: el cas d'Aligots de Girona


Susana Martínez Fotógrafa - Tot Nuvis\nMajor, 25 25007 Lleida (Lleida)\n629 582 438 - 973 244 832\nSi desitgeu tenir un bon record del dia deel vostre casament, amb les millors imatges, juntament amb la millor qualitat, us presentem la Susana Martinez. Tot una professional en el sector, situada a Lleida. On us oferirà l’oportunitat d’or per gaudir d’un àlbum ple de precioses instantànies. Les seves creacions es basen a buscar el punt més íntim de cada moment perquè formi part d’un àlbum amb el record d’aquest gran dia. La seva visió particular del món us oferirà instantànies increïbles d’un dia carregat de diferents moments especials.\nEntre les seves propostes es troben diferents creacions on governa el blanc i negre, creacions que destaquen la bellesa tant de moment com de vosaltres, els protagonistes. Cada composició busca un enfocament diferent a més de treballar amb diferents contrallums i colors per destacar diferents moments en aquest dia tan especial.\nFoto, vídeo, pre-casament, post-casament, àlbums, mini àlbums, àlbum digital, fotos d'alta resolució, photocall


Connexió VPN al A2 — Escola Tècnica Superior d'Enginyeria de Telecomunicació de Barcelona — UPC. Universitat Politècnica de Catalunya\nServeis Informàtics ▶\nConnexió VPN al A2\nSou a: Inici / Serveis / Serveis Informàtics / Accés / Connexió VPN al A2\nConfiguració del client VPN per a Windows XP\nLa VPN és una xarxa privada virtual, que ens permet accedir a les unitats de disc compartides dels servidors de les aules (A2 i C5) tal i com si estiguéssim connectats des de les aules.\nPer a poder utilitzar la VPN ens cal el següent programari (No facis click, ja que els "obriràs" sinó que has de fer click amb el botó dret i seleccionar l'opció "desa l'enllaç al disc")\nOpenVPN + OpenVPN GUI\nPer a configurar la VPN ens manquen els fitxers següents:\nInstal·lació de la VPN\nUn cop tenim el software OpenVPN + OpenVPN GUI en el nostre ordenador el primer que hem de fer és descomprimir-lo i tot seguit executar-lo. Un cop hem executat en apareixerà la finestra següent:\nHaurem de prémer el botó "NEXT>" i ens apreixerà:\nEn aquesta finestra hem de prémer "I AGREE", llavors en mostrarà la finestra següent:\nEn aquest punt haurem de senyalar l'opció "Hide the TAP-Win32 Virtual Ethernet Adapter" i tot seguit prémer "NEXT>" i ens apareixerà ela següent finestra:\nEns aquest punt hem de prémer el botó "INSTALL", tot seguit començarà la instal·lació i mostrarà el següent avis:\nNo hem de fer cas d'aquesta advertència i cal prémer "Continuar".I continuarà la instal·lació. Quan aparegui la finestra següent:\nCal prémer el botó "NEXT>" i ens mostrarà la finestra següent:\nEn aquest punt premem "Finish" i ja haurem finalitzat la instal·lació d'aquest aplicació.\nUn cop completada la instal·lació ens apareixerà una nova mini icona vermella abaix a de dreta (tal com mostra la següent imatge)\nSi no aparegués hauríem d'executar-la manualment (Incio -> Programas -> OpenVPN -> OpenVPN GUI)\nConfiguració de la VPN\nLa configuració és molt senzilla només hem de moure el fitxer (que prèviament hem descarregat en el primer pas) de configuració (openvpn_a2.ovpn) i el certificat (ca.crt) al directori:\nC:\_Archivos de programa\_OpenVPN\_config\nTal i com i mostrà la següent imatge (hem de prestar especial atenció a les parts marcades en groc):\nAtenció: Si utilitzes el "Internet Explorer" assegura't que les extensions dels fitxers són correctes. Ja que és possible que les hagi guardat com: openvpn.HTML enlloc de openvpn.OVPN i ca.CER enlloc de ca.CRT\nCom activem la VPN\nQuan tinguem els fitxers de configuració al directori de configuració, serà el moment d'iniciar la connexió remota. Si fem click amb el botó dret del ratolí sobre la icona de la barra de tasques, veurem que una de les opcions que apareix és "Connect".\nFem click sobre aquesta opció, i quan ens demanis username i password hem de posar el mateix que utilitzeu per correu electrònic de l'escola. I si no tenim cap problema de connexió quan la icona es torni verda ens indicarà que ja estem connectats.\nCom accedim a les nostres unitats\nSi volem que ens munti totes les unitats tal i com si estiguéssim al A2 haurem d'executar (inicio ->Ejecutar):\nQuan us demani poseu el vostre usuari i el vostra password i us connectarà a les vostres unitats.\nConfiguració del client VPN per a Windows 7\nDescarregar l'arxiu openvpn-2.1.4\nUn cop tenim el software descarregat al nostre ordinador, executeu l'aplicació i seguiu les següents captures de pantalla:\nPremeu el botó "NEXT>"\nPremeu "I AGREE"\nPremeu el botó "INSTALL"\nPremeu "Finish" i haureu finalitzat la instal·lació d'aquesta aplicació.\nUna vegada el tenim instal·lat, cal afegir els fitxers de configuració i el certificat.\nCliqueu amb el botó dret del ratolí sobre Certificat (ca.crt)\nSeleccioneu la opció "Anomena i desa el contingut de l'enllaç"\nCliqueu també amb el botó dret del ratolí sobre fitxer configuració (openvpn_a2.ovpn)\nUn cop seleccionada la opció anterior, sortirà a la pantalla la següent imatge,\nDeseu els fitxers en: "Disc local (C:)- Program Files - OpenVPN - config" tal i com mostra la imatge:\nVerifiqueu que les extensions dels fitxers no es modifiquin. És possible que el navegador us desi els fitxers com a openvpn.HTML enlloc de openvpn.ovpn i ca.cer enlloc de ca.crt\nAbans d'activar la VPN\nAbans d'establir la VPN cal fer un últim pas.\nAnem al botó "Inici" i obrim l'apartat que posa "Tots els programes"\nSeleccionem Open VPN GUI, i sense premer l'aplicació, amb el botó dret del ratolí sortirà l'opció "Executa'l com a administrador":\nCliqueu on posa "Executa'l com a administrador" i accepteu els canvis.\nArribat a aquest punt serà el moment d'establir la VPN. Cliqueu amb el amb el botó dret del ratolí sobre la icona de la barra de tasques, veurem que una de les opcions que apareix és "Connect".\nCliqueu sobre aquesta icona i introduiu el "Username i Password" heu de introduir el mateix que feu servir pel correu electrònic de l'Escola.\nSi tot a anat bé la icona es tornarà de color verd i ens indicarà que ja estem connectats a la xarxa de l'Escola.\nPer connectar les unitats tal i com si estiguéssim a l'A2 seguiu les intruccions següents:\nHem d'habilitar l'opció Executa... que per defecte en Windows 7 està deshabilitada (a diferència de Windows XP).\nBotó dret sobre Inici\nHabiliteu "Executa l'ordre"\nAra ja tenim habilitada l'opció "Executa..." i heu d'afegir la següent ruta:\nQuan us ho demani poseu el vostre usuari i el vostre password i us connectarà a les vostres unitats.\nConfiguració del client VPN per a GNU/Linux\nPer a que des de casa us pugueu connectar als discs compartits dels servidor d'aules (A2 i C5) com si estiguéssiu connectats des de les aules.\nPer a que des de la universitat us pugueu connectar amb el vostre portàtil als discs compartits del servidor d'aules.\nPer poder utilitzar la VPN s'han d'instal·lar els següents paquets:\nlzop (real-time data compression)\nopenvpn (secure IP tunnel daemon)\nopenssl (depenent de la distribució, potser s'instal·la amb openvpn)\nNota: els noms dels paquets podran variar segons la distribució de linux que feu servir.\nPer a configurar la VPN ens manquen els fitxers següents (no facis click, ja que els "obriràs" sinó que has de fer click amb el botó dret i seleccionar l'opció "desa enllaç al disc"):\nFitxer de configuració per linux (arxiu amb extensió ovpn)\nCopiar en el directori /etc/openvpn els fitxers:\nPer connectar-se a la vpn, heu d'obrir un terminal i fer el següent:\nsudo openvpn --config /etc/openvpn/openvpn_linux_a2.ovpn --log /var/log/openvpn.log\nEn primer lloc, us demanarà la contrasenya de root de la vostra màquina i després heu d'introduir el nom d'usuari i la contrasenya que feu servir per entrar al domini ALU.\nUn cop us heu validat, el terminal on heu executat openvpn no torna al prompt. Si el tanqueu o el cancel·leu us desconnectareu de la vpn.\nAra, ja esteu connectats a la vpn de l'escola.\nCom accedim als recursos compartits\nAccés a l'espai de disc ($HOME)\nPer poder muntar el vostre espai de disc del servidor d'alumnes, necessiteu tenir instal·lats els següents paquets:\nAra, feu un directori al vostre equip per poder muntar la unitat, per exemple al vostre home d'usuari. Obriu un terminal i feu:\nUn cop creat el directori, ja podeu muntar el vostre espai de disc. Feu el següent en un terminal:\nsmbmount //aluete/nom_usuari_alu /home/nom_usuari_local/home_alu -o username=nom_usuari_alu\nAquí us demanarà la contrasenya que feu servir per entrar al domini alu.\nAra ja teniu, al directori que li heu dit (en aquest cas a /home/nom_usuari_local/home_alu), el vostre espai de disc del servidor d'alumnes.\nConfiguració del client VPN per Mac OS X\nUna connexió VPN (Virtual Private Network) permet a un equip a una xarxa local ampliar la seva extensió a xarxes privades mitjançant internet, d'una manera segura i còmoda. D'aquesta manera, un usuari pot accedir a tots els recursos d'una xarxa des de qualsevol lloc.\nLa connexió VPN permet la connexió als discos compartits del servidor d'aules i a la impressora establerta (B3), simulant una connexió des dels ordinadors de l'escola.\nTunnelblick és una interfície gràfica dissenyada per OpenVPN en OS X. És de codi obert i de lliure distribució. Està enfocada a proporcionar un control fàcil i simple per al client OpenVPN i/o per a la connexió de servidor.\nLa aplicació incorpora tots els binaris i controladors necessaris per al correcte funcionament (OpenVPN, easy-rsa i controladors tun/tap). Una vegada s'han instal·lat tots els components, només cal editar la configuració i el xifrat.\n- Descarrega Tunnelblick (OpenVPN GUI per a Mac OS X)\nNota: és necessari descarregar la versió corresponent a la versió del sistema OS X .\nPer configurar la VPN es necessiten els fitxers de xifrat i configuració següents: (Fer clic amb el botó dret i seleccionar la opció "Desa l'enllaç com...")\n(Fer clic amb el botó dret i seleccionar la opció "Desa l'enllaç com..." És important assegurar-se que el navegador no guarda els fitxers en format .html, si no que manté els formats originals: .crt i .ovpn )\nProblemes per connectar-se a la VPN\n-Si hi ha problemes amb la connexió, és útil consultar els registres de OpenVPN per determinar la seva causa. Per això només s'ha de seleccionar la icona de Tunnelblick.\n-Si es desitja verificar que la direcció IP que utilitza OpenVPN pertany realment a la xarxa LAN remota a la qual es desitja accedir, cal obrir una terminal i en el shell del sistema, escriure la comanda:\nifconfig tun0 (Nota: el nom no té per què coincidir. Per saber quina és la nova interfície, comprovar quina es crea en executar el tunnelblick mitjançant el comando ifconfig, que genera una llista de totes les interfícies.)\nSi la IP de sortida de la interfície és del tipus 10.10.68.x, l'equip està correctament connectat a la VPN i té una IP ben assignada.\nEn fer doble clic en el .dmg descarregat ha d'aparèixer una finestra similar a aquesta.\nTal com s'indica, fer doble clic a la aplicació.\nSi la finestra que apareix no és la següent, ometre aquest pas i dirigir-se al número 3.\nFer clic en el botó de Ok. Una vegada tancada, apretar control+clic en la icona per tornar a obrir-la. Hauria de sortir la següent pantalla:\nFer clic en el botó d'obrir per confiar en aquesta aplicació.\nSi l'equip ja té configuracions VPN creades i emmagatzemades, s'obrirà una finestra semblant a la següent, en cas contrari, apareix la finestra del pas 5.\nÉs recomanable convertir les configuracions, ja que de no fer-ho, aquestes no apareixeran una vegada s'hagi instal·lat Tunnelblick. En el cas de fallar la conversió, el procés de instal·lació es tancarà. Si l'error es repeteix indefinidament, ignorar la conversió i tornar a configurar les connexions una vegada instal·lat Tunnelblick.\nUna vegada s'hagi obert la aplicació i les configuracions anteriors estiguin degudament configurades, ha de aparèixer una finestra semblant a la següent:\nEn el cas d'estar reinstal·lant, actualitzant o desactualitzant Tunnelblick, en la finestra apareixerà també la versió actual de l'equip.\nÉs necessari proveir a Tunnelblick tant el nom com la contrasenya de l'Administrador, ja que necessita fer canvis en la configuració de xarxa de l'equip, com crear nous dispositius de xarxa, canviar les regles de encaminament i afegir i/o modificar servidors. Per no demanar la contrasenya cada vegada, Tunnelblick conté un setuid binari que li permet executar-se amb permís de root cada cop que s'executi una connexió VPN. L'usuari i contrasenya són necessaris per executar el setuid. Tunnelblick està dissenyat per blindar-se a si mateix davant futurs canvis.\nEn fer clic en "OK" s'executarà la instal·lació i apareixerà una finestra nova. Aquesta no ha de trigar més que uns segons, o uns minuts, en cas que es vulguin convertir configuracions).\nUna vegada finalitzada la instal·lació, apareix una finestra similar a aquesta:\nFer clic en "Launch" per executar Tunnelblick.\nSi Tunnelblick ja està executant-se apareix una finestra semblant a:\nAixò passarà si ja existia una versió anterior de Tunnelblick.\nNota: les connexions marcades en Tunnelblick per que s'arrenquin automàticament quan l'equip s'engegui, no es tancaran.\nArribats a aquest punt, Tunnelblick ja està instal·lat en la carpeta de aplicacions i està llest per ser executat. Només és necessari configurar-ho per poder connectar-se a la xarxa de la UPC.\nConfiguració de Tunnelblick\nEls següents passos són necessaris per crear la configuració necessària per connectar-se a la VPN de la UPC. Són necessaris tant el certificat (ca.crt) com el fitxer de configuració (openvpn_a2.ovpn). Els enllaços a ambdós fitxers es troben a l'apartat "Software necessari" d'aquesta pàgina.\nEn arrencar Tunnelblick des de les aplicacions la primera vegada, si no hi ha cap configuració guardada, apareix la següent finestra:\nFer clic en "I have configuration files". Si s'han convertit configuracions anteriors en el pas 4 de la secció de instal·lació, aquesta finestra no apareixerà i cal obviar aquest pas.\nApareix la finestra següent:\nFer clic en OpenVPN Configuration. Automàticament es crearà una carpeta buida en l'escriptori que s'obrirà al costat d'un quadre de instruccions:\nPosar els dos fitxers openvpn_a2.ovpn i ca.crt en aquesta carpeta.\nRenombrar la carpeta i afegir el format .tblk, per exemple "VPN_UPC.tlbk". Nota: El nom que s'empri és el que apareixerà en la interfície de Tunnelblick, així que en el nostre cas la configuració es dirà VPN_UPC.\nFer doble clic en la carpeta ja modificada. Si tot ha anat bé, ara té la icona de Tunnelblick.\nTriar per quins usuaris de l'equip es desitja la configuració.\nSi tot va bé, ha de aparèixer la següent finestra:\n4. Ara, en executar Tunnelblick des de les aplicacions, s'ha de veure una cosa semblat a:\nEn fer clic en Connect es connectarà automàticament a la VPN. Per tenir accés és necessari autentificar-se amb l'usuari i contrasenya de atenea.


OPINIÓ: Cartes dels lectors\nLa veu de la FAPAC i de CCOO no és la nostra veu. • OPINIÓ: Cartes dels lectors\n• 22 May PM\tNo totes les opinions de les famílies i els docents queden ben representades en els mitjans de comunicació.\tEtiquetes: Ensenyament\nMés\tQue no mos furten la llengua, astí en català\t• OPINIÓ: Cartes dels lectors\n• 20 Jun AM\tEl tercer dilluns de juny la consellera d'Educació, Universitat i Cultura d'Aragó Dolores Serrat del Partit Popular i el cap de patrimoni d’Aragó Javier Callizo del Partit Aragonès Regionalista van presentar un avantprojecte de llei que amb tota seguretat derogarà l’actual llei de llengües de l’estatut d’Aragó. Aquests dos partits que governen actualment l’Aragó tenen tota la intenció de tramitar aquesta nova llei el més aviat possible per posar-la en funcionament el curs vinent.\tEtiquetes: atacs a la llengua\nMés\tNo ens queda tant de temps\t• OPINIÓ: Cartes dels lectors\n• 24 Des PM\tSubstituir una llengua per una altra requereix diverses etapes. En un determinat territori A on s’hi parla la llengua A, comença la introducció de la llengua B. Primer, apareixen alguns grups que es bilingüitzen i aprenen la llengua B. Després tots els habitants del territori A es van bilingüitzant mentre alguns grups socials ja prescindeixen de la llengua A i es fan monolingües en llengua B. Finalment, desapareixen els bilingües i només queden monolingües en llengua B.\tMés\tLa primera pedra de les vergonyes\t• OPINIÓ: Cartes dels lectors\n• 12 Apr PM\tL'inici de les obres de construcció d'un hotel de luxe a l'edifici del Roser de Lleida no és una derrota (com alguns s'han afanyat a deixar entendre) pels qui ens hem implicat en la defensa d'aquest símbol de país. Tampoc ho és pels 2.500 lleidatans que van signar en contra del projecte. Ni pels centenars que han sortit al carrer des de fa més de cinc anys.\tMés\tSant Boi: l’Ateneu es queda al poble • OPINIÓ: Cartes dels lectors\n• 12 Gen PM\tDe nou els santboians hem assistit a un capítol més de la degradació que pateixen les entitats històriques de la vila i el seu patrimoni. L'Ateneu Santboià, una de les entitats amb més història i que fou un dels elements més importants de dinamització social del poble i de la nostra comarca ha patit un nou episodi de degradació.\tMés\tEl cas Millet i el vell déu de l’home\t• OPINIÓ: Cartes dels lectors\n• 21 Oct PM\tLa societat adora els diners com a valor suprem. Per això cal dir que no és corrupta; és hipòcrita, i res més. Essent el diner déu, el mercat (compradors i venedors) funciona perfectament d’acord amb la llei de l’oferta i la demanda. No hi ha casos aïllats; els casos només surten a la llum quan algú se sent oblidat o perjudicat a l’hora del repartiment i esventa públicament una situació concreta.\tMés\tLa velocitat per un país\t• OPINIÓ: Cartes dels lectors\n• 22 Set AM\tAmb la convocatòria del referèndum d'Arenys de Munt, i tota la polèmica que ha derivat, sembla que el procés d'autodeterminació de la Comunitat Autònoma de Catalunya s'haja despertat i l'esquerra independentista té al seu davant un repte molt difícil, fins i tot jo diria que una contradicció. Només encetant des de ja un profund debat estratègic podrem eixir d'aquesta contradicció més forts i cohesionats.\tMés\tDe la Unidad Popular a la Unitat Popular\t• OPINIÓ: Cartes dels lectors\n• 02 Set AM\t"Sólo acribillándome a balazos podrán impedir la voluntad que es hacer cumplir el programa del pueblo. Si me asesinan, el pueblo seguirá su ruta, seguirá el camino con la diferencia quizás que las cosas serán mucho más duras, mucho más violentas, porque será una lección objetiva muy clara para las masas de que esta gente no se detiene ante nada."(Últims discursos de Salvador Allende a Radio Magallanes)\tMés\tSolidaritat amb en Karim a les festes del Garraf\t• OPINIÓ: Cartes dels lectors\n• 11 Ago PM\tVisca la Festa Major... Karim Absolució!Ja iniciada la Festa Major de Vilanova i la Geltrú, ahir dissabte 1 d'agost durant la diada castellera a la plaça de la vila, solidaris amb en Karim Akbih Verdaguer desplegaren des d'un edifici, una gran estelada i una pancarta de grans dimensions on expressava la solidaritat cap al jove vilanoví,condemnat a 50 dies de presó, per declarar-se insubmís a les penes-multa i davant a un sistema capitalista que genera injustícies cap a la majoria de la població.Durant la diada castellera, a la plaça de la vila, es va realitzar una parada informativa, amb material divers de la campanya de suport i adhesions al manifest i recollida de signatures.Visca la Festa Major... Karim Absolució !Solidaritat a la Baixada de Carretons de RibesA l'últim acte de Festa de Major de Ribes del Garraf, el 22 de juliol, a la tradicional Baixada de Carretons, va comptar amb una pancarta de solidaritat amb en Karim Akbih i Verdaguer, condemnat a 50 dies de presó per negar-se a pagar una pena-multa de 400 euros, acusat d'agredir a un Mosso d'Esquadra el passat 15 de novembre de 2008 durant una manifestació pacífica contra la crisi econòmica i capitalista.\tMés\tProu lleis a mida per a l’especulació!\t• OPINIÓ: Cartes dels lectors\n• 15 Jul AM\tL'Ajuntament de Santa Coloma de Gramenet. ha decidit acollir-se al projecte d'Àrees Residencials Estratègiques i construir pisos en vàries zones de la ciutat. Som habitants del barri de Safaretjos i durant anys han deixat degradar la zona amb negatives a la rehabilitació dels habitatges existents. Han deixat que la zona on vivim es degradés amb escombraries i brutícia. Sense cap intervenció mínima per esmenar-ho. Així han aconseguit que molts veïns, cansats de tot això, acabessin venent o marxant.\tMés\tSidebar


Articles - Pàgina 77 - Federació de Girona\nDilluns, 7.6.2010 12:25h\nClàudia Fernández escollida primera candidata per la comarca del Baix Empordà a les llistes d’Esquerra per les properes eleccions al Parlament\nClàudia Fernández ha estat escollit primera candidata per la comarca del Baix Empordà en el Congrés Comarcal celebrat aquest dissabte a la Bisbal d’Empordà, per formar part de les llistes d’Esquerra per les properes eleccions al Parlament. La candidatura de Clàudia Fernández ha tingut el suport del 93,5% de la militància. En el mateix Congrés, els militants han escollit els altres representants de la comarca que formaran part de la llista. Han estat Martí Fonalleras, Mercè Català i Màrius Lledó. Un cop hagi finalitzat l’elecció dels candidats i candidates per part de tots els congressos comarcals, la Comissió Electoral elaborarà una proposta d’ordenació de les llistes que haurà de ser ratificada per l’Executiva Nacional i, posteriorment, pel Consell Nacional, que s’ha de celebrar el 10 de juliol. Així es desprèn del nou reglament per a la confecció de les llistes a les eleccions al Parlament de Catalunya que el Consell Nacional d’Esquerra va aprovat el passat 6 de març i que va ser acceptat amb un 92,8% de vots favorables. El reglament preveu que cada comarca triï els candidats que li corresponen per participar de la llista i que el primer candidat de cada comarca hagi de ser avalat, com a mínim, pel 5% de la militància comarcal. CURRÍCULUM Clàudia Fernández Nuñez Té 42 anys i va néixer a Montevideo, Uruguai. Fa més de 10 anys que viu a Catalunya. Ha estudiat Psicologia. Des que va arribar a Catalunya es va interessar per formar part d’entitats com l’Associació de Teixidors de Xarxes. També és delegada territorial de FEDELATINA (Federació d’Entitats Llatinoamericanes de Catalunya) i secretària de l’Associació Nous Catalans. La seva experiència política ja va començar a l’Uruguai, on va participar en la lluita contra la dictadura, com a militant de UJC (Joventuts Comunistes d’Uruguai) i després sent membre del PCU (Partit Comunista d’Uruguai) Actualment és presidenta de la Sectorial Nacional d’Immigració.\nTeresa Jordà i Carme Freixa, escollides candidates per la comarca del Ripollès a les llistes d’Esquerra per les properes eleccions al Parlament\nTeresa Jordà i Carme Freixa han estat escollides candidates per la comarca del Ripollès en el Congrés Comarcal celebrat aquest dissabte a la Campdevànol, per formar part de les llistes d’Esquerra per les properes eleccions al Parlament. Un cop hagi finalitzat l’elecció dels candidats i candidates per part de tots els congressos comarcals, la Comissió Electoral elaborarà una proposta d’ordenació de les llistes que haurà de ser ratificada per l’Executiva Nacional i, posteriorment, pel Consell Nacional, que s’ha de celebrar el 10 de juliol. Així es desprèn del nou reglament per a la confecció de les llistes a les eleccions al Parlament de Catalunya que el Consell Nacional d’Esquerra va aprovat el passat 6 de març i que va ser acceptat amb un 92,8% de vots favorables. El reglament preveu que cada comarca triï els candidats que li corresponen per participar de la llista i que el primer candidat de cada comarca hagi de ser avalat, com a mínim, pel 5% de la militància comarcal.\nDilluns, 7.6.2010 12:26h\nPere Vigo és escollit primer candidat per la comarca del Gironès a les llistes d’Esquerra per les properes eleccions al Parlament\nPere Vigo ha estat escollit primer candidat de la comarca del Gironès en el Congrés Comarcal celebrat aquest divendres a Quart, per formar part a les llistes d’Esquerra per les properes eleccions al Parlament. La candidatura de Pere Vigo ha tingut el suport del 98% de la militància. En el mateix Congrés, els militants han escollit els altres representants de la comarca que formaran part de la llista. Han estat Cristina Alsina, presidenta del Consell Comarcal del Gironès i primera tinent d’alcalde de l’Ajuntament de Girona, Roger Torrent, alcalde de Sarrià de Ter i Maria Mercè Roca, diputada d’Esquerra al Parlament. Un cop hagi finalitzat l’elecció dels candidats i candidates per part de tots els congressos comarcals, la Comissió Electoral elaborarà una proposta d’ordenació de les llistes que haurà de ser ratificada per l’Executiva Nacional i, posteriorment, pel Consell Nacional, que s’ha de celebrar el 10 de juliol. Així es desprèn del nou reglament per a la confecció de les llistes a les eleccions al Parlament de Catalunya que el Consell Nacional d’Esquerra va aprovat el passat 6 de març i que va ser acceptat amb un 92,8% de vots favorables. El reglament preveu que cada comarca triï els candidats que li corresponen per participar de la llista i que el primer candidat de cada comarca hagi de ser avalat, com a mínim, pel 5% de la militància comarcal. CURRÍCULUM Pere Vigo i Sallent Ribes de Freser (Ripollès), 1952 Diputat al Parlament de Catalunya des del 2000. Secretari de la Comissió Parlamentària per a la Societat de la Informació i membre de la Comissió de Política Territorial. Ha estat membre de la Comissió Parlamentària d’Indústria, Energia, Comerç i Turisme. Ha estat Secretari Nacional de Política Territorial d’Esquerra des de 2004. Alcalde de Ribes de Freser des de 1995 a 2003. Conseller Comarcal del Ripollès de 1995 a 1999. Vicepresident de la Federació de Municipis de Catalunya de 1996 a 2000. Ha estat membre del Consell d’Administració de Localret.


El bloc d'en Ramon Bassas: Santa Maria | Estat propi | Parlar clar\nAvui, al Ple, finalment no hi aniran les propostes de resolució que, sobre la restauració de la Basílica Parroquial de Santa Maria, havien presentat els grups de l'oposició. Cal dir que la decisió els honora, donat que han renunciat a la politització d'un objectiu comú, que no entén de disputes. I cal dir, també, que, des de l'aprovació d'una resolució similar a les que es presentaven, fa un any, fins ara, hi ha hagut avenços substancials.\nEn primer lloc, hi ha la inclusió de Santa Maria de Mataró al llistat d'esglésies a restaurar en col·laboració amb la Generalitat a rel d'un conveni amb els bisbes catalans. En segon lloc, el compromís i el del conseller Mascarell amb el projecte de restauració d'aquest monument. I, en tercer lloc, hi ha també el compromís de l'Alcalde Baron i del seu Govern en apostar per aquesta emblemàtica restauració.\nLa qüestió és que la restauració d'aquesta peça històrica (en una ciutat que no es destaca per la seva monumentalitat) és cabdal per a la recuperació de la nostra memòria i identitat ciutadana. L'Església alberga capelles barroques excepcionals, té vestigis paleocristians i superposicions de diversos estils. Té també un dels millors orgues del país. Els més agosarats afirmen que la seva disposició (el lloc més alt de la ciutat romana) la predisposa perquè sota d'ella hi hagi sedimentat un temple romà. Amb una sola peça podem fer una síntesi del que ha estat la nostra història, que arriba viva als dies d'avui. Ningú no pot negar que val la pena, doncs. I, com que costarà molt (els calés no ens els regala ningú), ja cal que la Mare de Déu a qui està consagrada i totes les santes i els sants ens hi ajudin (que tampoc se m'ofengui ningú per aquest jansenisme).\n"Jo també vull un estat propi" és una frase de Berlusconi?\nDesprés de tenir la quota més alta d'autogovern i de llibertat que ha tingut mai Catalunya, amb la gestió de més del 50% de la despesa pública en mans del Govern autonòmic (que és Estat), amb la participació com a ciutadans en les decisions que afecten el conjunt d'Espanya (que també té un Estat propi dels catalans i propi del conjunt d'Espanya), aquesta afirmació a quina propietat al·ludeix?\nO és, finalment, la renúncia d'una part del catalanisme a la creació d'una xarxa social ben forta, d'una cultura nacional feta de l'esforç i la simpatia popular i d'una economia que confia més en la iniciativa que en les subvencions?\nWang Qingsong, Follow me, 2003.\n"Algunos piensan bien pero se explican mal: sin claridad los hijos del alma (decisiones e ideas) no salen a la luz"\nBaltasar Gracián, El arte de la prudencia (af. 216), ed. Temas de Hoy, Madrid, 1996, p. 125.\nPublicat per Ramon Bassas a 9/07/2006 06:40:00 p. m.\nDes de la més profunda ignorància, no entenc que hi té a veure en Berlusconni amb la campanya a la qual jo també estic adherit.\nQue jo sàpiga el "pirata" exprimer ministre italià no és independentista català (tampoc sard, on hi té casa).\nPer dir-ho a la manera aragonesa dels meus orígens: "¿Que tienen que ver los cojones con comer trigo?".\nEl darrer paràgraf, em sembla veure que inspirat en la magnífica conferència de Josep Termes on ens vam veure - on per cert va quedar clar, que si el PSC es descriu com a catalanista, no pot a continuació dir-se "no-nacionalista"- tampoc l'entenc gaire. Lituània és un perfecte estat independent, i em sembla que compliria bé aquest paradigma, no?\n07 de setembre, 2006 20:36\nÉs que és veritat: qui pot voler un estat propi tenint Zapatero?\nUn home que ja vetlla per nosaltres: que un conseller en cap no ens convé, ens el treu; que un president no ens convé, ens el treu; que l'estatut cal pactar-lo amb CiU, doncs ja el pacta ell d'esquenes a tota la resta; que cal passar-hi el ribot, el passa; que als catalans no ens convenen seleccions nacionals PRÒPIES, doncs ell ja fa que les embaixades espanyoles boicotegin la reunió de Fresno, ... i podríem seguir.\nDe fet, no sé pq tenim eleccions, segur que el senyor Zapatero ja sap quin president ens convé més.\n07 de setembre, 2006 23:20\nPerquè aquest estirabot? Quina necessitat tens de tractar-nos a tots de feixistes? Ah, la quota més alta de llibertat no és pas l'actual, recordes què commemorem dilluns?\n08 de setembre, 2006 00:28\n- Joan i Antoni,\nEra una ironia -ja veig q poc reeixida- ja q la frase amaga l'equívoc de "propi" i ja sabem que Il Cavagliere es caracteritzà x "apropiar-se" l'Estat.\nPer cert, abans del 1714 érem més lliures q ara?\nSaps molt bé que ens ha anat molt bé Zapatero fins ara. Aneu fent conya...\n08 de setembre, 2006 01:22\nModestament crec que amb Zapatero ens va francament malament i la inversió del govern central a Catalunya s'ha reduït aquest any en un 42%.\n08 de setembre, 2006 10:15\nJa saps que amb l'estatut hi ha un acord de finançament que ho resol força, això.\nEm vaig deixar de comentar una cosa. Resulta que, per mi, es pot ser catalanista (compartir la incorporació de valor polític als trets identitaris de Catalunya, reconèixer-la com a nació, etc..) sense ser nacionalista. Socialistes, com jo, seríem els que pensem que la "trendcadissa" prèvia a la política (que fa "partits") s'esdevé a partir de conflictes socials, almenys de forma principal. Nacionalistes serien aquells qui, per davant de tot, atribueixen el nucli gordià de la política a la pertanyença nacional i als conflictes d'identitat inherents a la seva afirmació. Vaja, no sé.\n08 de setembre, 2006 15:09\nxarxa convergent ha dit...\nO sigui que nacionalistes serien Pp i Psoe no segons aquesta definicó?\n08 de setembre, 2006 18:42\nJo, al PP el veig de dretes, més o menys com a CiU. I la gent que coneixo del PSOE em semblen d'esquerres, vaja.\n08 de setembre, 2006 18:45\nSi mira, són tant igualets que els un aproven l'estatut i els altres no. Però tu a lo teu.\n08 de setembre, 2006 20:58\nEs veu q hi ha dretes i dretes... Però a l'hora de governar, pacten sempre. Rajoy ja ha dit q si Pp i Ciu sumen, farà president a Arturo Mas.\n08 de setembre, 2006 21:12\nSanta Maria, ora pro nobis:\nPrimer s'hauria d'evaluar quanta clientela té l'anomenat "monument".\nSegon en cas de que es volgués restaurar, haurien d'enderrocar la façana, lletge a més voler i e tot cas restaurar la barroca que hi ha al darrera (no m'estranya que hi hagi gent que s'hi pixi i llenci pots de pintura) és que és lletja i prou.\nTercer veure qui és el propietari del immoble en qúestió i una vegada averihuat, donar-li l'us que els temps actuals demanden, pluri ecumènic, el divendres els musulmans, els dissabtes els jueus, si és que en queda algun, i els diumenges els demés monoteistes, cristians, inclossos els catòlics.\n4art i de dilluns a dijous, concerts d'orgue i de coral, arreglan l'acústica és clar.\nPel tema " Jo també vull un estat propi" la rrevindicació s'explica per ella mateixa. No deixar-se fer la pell pels manaies que claudiquen a les espanyes. Més en aquests temps que ens recorden que encara podem tornar a vèncer, si és que es respecte el joc democràtic. La sobirania del poble representat al parlament (de Catalunya). Després podrem ser critics. Oi?\n10 de setembre, 2006 11:13\n10 de setembre, 2006 14:40\nHe vist el projecte i crec que no és ben bé això el que es proposa. De les activitats que s'hi fan, a Sta. Maria, proposo que t'apuntis al Consell Parroquial i els hi proposis.\nCrec que el respecte al joc democràtic, justament, és el que fa que trobi una mica anacrònica aquesta campanya.\n10 de setembre, 2006 17:47


Passeu-les felices! - Regió7\nFaci un fred que pela o un sol que estavella, nosaltres sortim al carrer. A cantar i a ballar l’alegria de la Pasqua. Ni platja ni muntanya. Lluny de casa moriríem d’enyorament.\nVaig tenir la immensa sort de poder assistir a l’assaig del concert sobre Ignasi de Loiola que Jordi Savall acompanyat de la Capella Reial de Catalunya i Hespèrion XXI ens oferien l’endemà a la Seu. Gràcies, Espurnes Barroques! En les seves paraules de benvinguda, el mestre Savall va destacar el fet que érem uns privilegiats perquè gràcies a la música podíem reviure les mateixes emocions i sentiments que devien sentir la gent de 500 anys enrere. I vaig pensar que nosaltres sortíem a cantar caramelles pel mateix: per reviure les emocions que sentien els qui ens han precedit. Perquè ens sentim fills d’una baula que configura el nosaltres que som ara. Un nosaltres que ve de lluny i que ens explica. I m’emociono. Perquè avui, en aquest món escèptic i individualista, que encara hi hagi qui cregui en els valors de la tradició és un brot d’esperança. Les tradicions són calendaris socials col·lectius que ens endrecen i ens vinculen. Aprenem a estimar qui som.\nI aprofito per agrair a totes les colles de caramelles de tots els temps, a totes les juntes, a tots els músics, a tots els compositors i a tots els qui des d’un lloc o d’un altre feu possible que any rere any sortim al carrer, la vostra feinada. Triar les cançons, convocar els cantaires, fer fotocòpies de les lletres i les particel·les, preparar la ruta de les cantades, la coca, l’aigua, la mistela, les lloques, les ballestes, els bastons, el cotxe amb l’altaveu i tants i tants detalls que només qui ho ha viscut sap i pot valorar. Temps i esforç per tal de mantenir una tradició ben viva. Temps i esforç per mantenir una llengua viva. Temps i esforç per mantenir-nos vius.\nHem estat dos anys sense sortir al carrer. Vivint un dia de Pasqua que no era Pasqua. Ens vam llevar d’hora per no anar enlloc. Vam obrir el balcó i ens vam enyorar de totes les Pasqües viscudes. I, malgrat la tristesa, vam agrair haver-les pogut viure. I per passar el dia, ens vam aferrar al record de les caramelles passades. I em vaig adonar de la importància de tenir records. I de preservar-los. I em va venir al cap les paraules de l’escriptora Eva Piquer, que diu que la cultura ens abriga quan el fred ve de dins. I vaig pensar que els records també ens abriguen. Ens fan de flassada, tant si el fred ve de fora com si ve de dins. I em vaig sentir immensament agraïda a la vida per totes les caramelles viscudes. I tota sola, al balcó de casa, vaig cantar fluixet la preciosa sardana Caramelles a Callús, que any rere any, sens falta, se sent pels carrers del poble. Gràcies per la lletra, Pere Fons! I gràcies, Martirià Font, per la música! Us va quedar rodona! I quan vaig arribar a qui pogués eternitzar aquest moment ple de vida, on tot ens sembla més clar i la terra beneïda, em vaig sentir molt feliç.


L’arxiu revifa | Jordi Vernis\nCom estructurar imatges d’una memòria personal, per assolir un sentit col·lectiu? Aquesta pregunta guia el treball que el sevillà Gabriel Campuzano realitza a Stories, la mostra que la galeria H2O de Barcelona presenta fins el 20 d’abril. L’exposició de fotografies sense un relat explícit, però que en el desordre troben una connexió gràcies a l’efecte de bagul de records que produeixen, és el nucli de la idea d’arxiu utilitzada per Campuzano, un “contenidor de registres de la pròpia memòria”. Aquesta consideració guanya en efectivitat gràcies a les aparentment injustificables alçades i les posicions extravagants en què les imatges (impressions inkjet sobre paper -cotó, muntades en petites làmines de capafix), són penjades als murs.\nCites de relats literaris de J. D. Salinger volen reforçar la unitat de cadascun dels 6 contes fotogràfics, però la impressió de desordre persisteix. Tota narració o context general s’escapa per donar protagonisme a la instantaneïtat i la seva fràgil captura. Instantaneïtat de moments passats, sobretot pels efectes d’envelliment amb què s’han manipulat les fotos. Com els objectes desgastats o les joguines velles apilades a les capses on es guarden els trastos vells, així es mostren les de platges lluminoses a la manera d’un record arcàdic, o nocturns inquietants com la fotografia de l’obscur aparcament exterior amb el vermell crepuscular al fons. Tot en diferents mides i tons. Sèpia, blanc i negre, desenfocat. Retrats, primers plans, fotos de carnet, paisatges urbans o natures mortes contemporànies a base de despatxos i estudis buits, a les palpentes o amb una taula amb Jack Daniels i uns gots buits. La xavalla de la memòria.\nPotser a ‘Archivos de una memòria’, el projecte general que engloba aquesta petita exposició, s’aconsegueix el sentit col·lectiu que busca Campuzano, però a ‘Stories’ l’espectador no pot arribar a enllaçar el material amb un relat evident. “Documentar un imaginari personal” o, més enllà, fer que la persona enfrontada a la seqüència d’imatges “pugui extreure’n una història i dotar-la de moviment ” és gairebé impossible. Excepte per alguns trets comuns que atribueixen un mateix element a més d’una instantània, la impressió final és de multiplicitat. La forma en què està muntada ‘Stories ‘no permet que el contingut programàtic es transmeti correctament. I potser no és culpa de Campuzano ni dels responsables de la galeria, sinó de la mateixa noció d’arxiu.\nL’arxiu, lluny de ser un paràmetre del contingut, és un aspecte essencialment formal. Aquest és possible gràcies a recursos com la repetició d’un mateix format o element, que rebutja o es sotmet a la seva ordenació i recopilació. És normal que certes vicissituds de la forma puguin ser més fortes que el contingut previst. Especialment quan la temàtica d’arxiu s’ha explotat ad nauseaum, i sembla valorar-se a l’alça encara avui. Al Palau de la Virreina, l’exposició d’Iñaki Bonillas, “Archivo J.R. Plaza”, durarà fins el 6 de maig. I a l’Espai2 de Terrassa es pot veure actualment el projecte “Constel·lacions Familiars”, amb Alexandra Laudo com a curadora. Set exposicions basades en les relacions entre els familiars, plantejant temes vinculats a l’organització de la identitat i la memòria.\nLúa Coderch ha inaugurat aquest cicle amb ‘Recopilar les fotografies sense memòria de l’arxiu familiar’. Un conjunt de fotografies que provenen dels àlbums de la família de l’artista, amb el fi d’explorar la manera en què es transmeten els fets viscuts. Com molt bé va observar Juan Canela a la revista d’A* Desk, podem interpretar aquests vells àlbums sense referències a partir de la incompatibilitat dels formats antics i nous, i no tant com a testimonis d’un temps passat. “Ara sabem quan i on es va fer una fotografia. Avui els records es guarden dins els nostres ordinadors i es comparteixen, s’etiqueten i es classifiquen”. I potser fins i tot aniria més en sintonia amb la nostra època tractar l’arxiu des d’aquest últim problema formal.\nSeguint a J. Derrida, qui a l’assaig ‘Mal d’arxiu’ reflexionava sobre aquest tema: ¿Quin futur tenen els records heretats de la infantesa o els familiars, en l’era del correu electrònic, dels multimèdia i del Cloud? ¿Té sentit parlar-ne sense haver tractat abans l’arxiu dels mitjans de comunicació? Tot i la qualitat de les exposicions anteriors, cal distingir l’arxiu de l’objecte al qual es redueix normalment: l’experiència de la memòria. I més ara, que tota obra amb una mica de serialisme o alguna al·lusió al control (o la simple presencia d’una fotografia), pot ser presentada com un arxiu. Hans Peter Feldman, amb treballs com la recopilació de totes les portades sobre l’11-S, en seria un exemple. I això l’ha distorsionat com a recurs, fins arribar gairebé a ser tema fetitxe de l’art més recent.


Com dominar la pintura retallada - Electrodomèstics i electrodomèstics essencialsLlegir Més\nPrincipal Electrodomèstics i electrodomèstics essencials Com dominar la pintura retallada\nCom dominar la pintura retallada\nActualitzat el 03/07/19\nSi us agrada la majoria de la gent, probablement odies preparar-se per pintar. Posar draps de terra i treure tapes d’interruptor i d’interruptor de la llum pot tenir una pèrdua de temps, però és important per a resultats nets i per evitar accidents desordenats. D'altra banda, aplicar cinta emmascaradora al costat de les finestres i les portes, per sobre dels basaments i per sota del modelat de la corona es considera un treball de preparació opcional, i normalment és millor evitar saltar-lo del tot.\nUna tècnica de pintura sovint associada amb pintors professionals i menys amb els bricoladors promet eliminar l’emmascarament. No utilitza tampoc pintadors de pintura. A la tècnica consisteix en traçar manualment una mà constant i un pinzell. La pràctica consisteix en dibuixar manualment línies rectes de pintura al costat d'elements que no es pinten, eliminant la necessitat de cinta adhesiva o de pel·lícula per emmascarar del pintor.\nQuan i per què cal introduir-lo\nImagineu-vos que voleu aparar el color blanc al voltant de les finestres, envoltat de parets de colors més foscos. Primer, pinta el guarniment. Al pintar les parets, haureu de portar la línia de pintura fins a la vora del retall. Podeu emmascarar la guarnició amb cinta adhesiva, però si teniu la mà constant, podeu simplement "dibuixar" la línia de lliure estil de pintura de colors.\nEl retall de finestra només és un exemple. Podeu tallar-hi al llarg dels taulells i altres tipus d’adorns, així com les cantonades on les parets es reuneixen amb sostres o es troben amb parets d’un altre color. Els avantatges de reduir la seva aplicació en totes aquestes situacions:\nL’oportunitat d’arribar a pintar immediatament amb mínims preparatius\nLa gratificació instantània de veure els colors de seguida i pot fer ajustaments, si cal\nReduir el cost perquè no està comprant una cinta de pintor cara\nNo heu passat cap temps a l’espera que s’assequi la pintura abans de poder treure la cinta\nEls únics subministraments especials que necessiteu per tallar són un raspall de dos polzades i un "cub tallat". Els professionals recomanen un pinzell inclinat, sovint anomenat raspall de cargol. Un cub tallat és simplement un cubell de pintura que no té llavi. El llavi permet que la pintura s’acumuli, proporcionant més pintura del que voleu al pinzell. Fins i tot funcionarà un cub de plàstic: qualsevol cub robust amb els costats rectes.\nPinzell de cargol de dos polzades d'alta qualitat\nTalla la galleda\nNetejar el drap blanc\nOmpliu la galleda\nOmpliu un cub tallat sense més d’1 / 2 polzades de pintura. Manteniu els costats del cubell ben clars per eliminar la pintura del pinzell.\nCarregueu el raspall\nEs puntegeu la punta del pinzell a la pintura i arrossegueu les truges a la vora del cubell per eliminar l’excés de pintura. El raspall ha d’estar relativament sec. No es necessita molta pintura per tapar els retalls.\nAplicar el raspall\nAgafeu el pinzell a prop de les truges, de manera similar a agafar un llapis. Col·loqueu les truges a la superfície, formant una forma de falca. Utilitzeu l'extrem agut de la falca per iniciar la línia de pintura. Dibuixeu les truges al llarg de la línia que vulgueu pintar. Quan comenceu a moure les truges, intenteu deixar que formin una forma de ventall. Les truges més exteriors realment dibuixen la línia, no la superfície sencera.\nComença amb el mètode de la meitat\nPrimer voldreu dibuixar terres molt planes. Aquests creixents començaran lleugerament lluny de la línia, es desplaçaran i rastrejaran la línia durant uns centímetres, i s’apartaran progressivament de la "zona de perill" (vidre, guarnició o qualsevol cosa que no es pinta) i cap a vosaltres mateixos. Podeu ajuntar una llarga recta a través d'aquests creixents plans.\nEsforça’t per més recte i planer\nA mesura que tingueu més experiència, trobareu que els creixents són cada cop menys aplanats fins que pugueu dibuixar una línia llarga amb un sol moviment de raspall lineal.\nNetegeu els sostres\nUtilitzeu un drap net i blanc lleugerament humitat amb l’aigua per eixugar la pintura que arriba a superfícies no desitjades o per netejar una línia desordenada. Si netegeu la pintura tan aviat com s'apliqui, no es produirà cap problema. Esperar uns quants minuts pot fer que sigui més difícil eliminar. Per aquesta raó, és una bona idea mantenir-se en tot moment un drap humit (perquè algunes cabres són inevitables, almenys mentre s’està aprenent).\nArticle AnteriorGuia dels fabricants de sobretaula de quars\nArticle SegüentCom matar herba de forma natural, utilitzant diaris


Som el què fem, no el què diem – Creixem junts\nMarc teòric\t 3 d'agost de 2018\nLa filosofia de Creixem junts es basa en una premissa molt senzilla:\nels nostres fills no aprenen a partir del què els diem, sinó a partir del que veuen que fem.\nPer això, si ens veuen amb la televisió engegada tot el dia, els semblarà que el normal és veure la tele a tota hora; si veuen que quan ens enfadem perdem els estreps i no som capaços de gestionar les nostres emocions, ells tampoc seran capaços de controlar les seves explosions emocionals; si els diem “no diguis paraulotes” però ens senten renegar a nosaltres a tort i a dret, ells faran el mateix; i així, un etcètera infinit.\nLa primera feina que tenim per educar els nostres fills el millor possible, doncs, és educar-nos a nosaltres mateixos en tot allò que els volem transmetre. Una tasca no gens fàcil, però que ens resultarà gratificant a nivell personal i en veurem els fruits en els nostres petits.\nHi ha tantes coses en les que som models (de fet, ho som en TOT), que no ho podrem pas canviar d’avui per demà. Però si comencem a prendre consciència d’allò que fem, mirant-nos a través dels ulls dels nostres fills, a poc a poc començarem a intuir quines actituds, reaccions i comportaments estan transmetent el missatge equivocat.\nSegur que en alguna ocasió heu presenciat (o fins i tot heu protagonitzat) alguna escena similar a aquestes:\nA la sortida del supermercat, el Pau vol que la seva mare li compri aquella llaminadura que li agrada tant. La mare s’ha trobat una companya de feina i estan xerrant a la cua de la caixa mentre carrega la compra a la cinta. El nen li estira la samarreta i li diu “mama, em compres un xupaxup si us plau?” però la mare en aquell moment, està lícitament ocupada amb la compra i la conversa i no sent el seu fill. El nen torna a estirar-li la samarreta i somica “mama! Vull un xupaxup!”. La mare, sense deixar de buidar el carro li contesta “ara no, Pau”. “Mama!” li respon el Pau pujant el to de veu i amb les llàgrimes als ulls “és que em ve molt de gust i fa dies que no menjo cap llaminadura!”. “No cridis Pau, prou!”, rep per resposta. El Pau, desesperat, comença a cridar “ÉS QUE JO EN VULL UN, EN VULL UN, EN VULL UN!!!”. La mare, amb la paciència esgotada, es gira i li etziba cridant: “T’HE DIT QUE A MI NO EM CRIDIS!”\nLa Paula i la Joana, estan jugant tranquil·lament a la sorra de la platja. La Paula està fent un forat amb la pala. La Joana fa pastetes. De cop i volta, la Paula s’adona que la seva germana està fent servir el motlle de peix, i li agafen unes ganes irrefrenables de fer un peix ella mateixa. Com que és més gran i físicament més forta que la Joana, s’hi acosta i al mateix temps que diu “deixa-m’ho!”, li estira el motlle de les mans amb força i li pren. La Joana es posa a plorar. El pare, que ho sent, s’hi acosta i deixa anar un “què passa aquí?” “La Paula m’ha pres el peix! El tenia jo!” diu la nena desconsolada. Ell, potser cansat de trobar-se en la mateixa situació cada dos per tres, s’acosta a la Paula i molt seriós li diu: “Joana, tu ja ets gran, ja ho saps, les coses no es prenen de les mans”. Mentre ho diu, li pren el peix de les mans a la Paula, li dóna a la seva germana i se’n torna a la seva tovallola.\nCal prendre consciència d’allò que fem, mirant-nos a través dels ulls dels nostres fills.\nEm sembla que aquestes situacions ens poden haver passat a qualsevol de nosaltres. Vist des de fora, la incoherència sembla obvia, però quan ets tu el pare o la mare que ho està vivint, et pot passar sense ni que te n’adonis. Recordo ara mentre escric una vegada que, a taula, li vaig dir a la Duna: “el ganivet a la boca no, que et pots tallar la llengua!” i acte seguit vaig llepar la beixamel que regalimava del meu. Em vaig sentir tan ruc…\nD’altra banda, cal dir que la mare del Pau pot tenir els seus motius per no voler que el seu fill es mengi un xupaxup en aquest moment, i el pare de la Paula i la Joana intenta fer el que li sembla més just. Aquí no volem debatre si el Pau s’ha de menjar el xupaxup o no, això és decisió de la seva mare d’acord amb el seu propi criteri. Tampoc parlarem ara de si el pare de la Paula havia de tornar el peix a la seva germana o no. Més endavant us parlaré amb detall de les estratègies que podem fer servir per gestionar aquests tipus de situacions. Però hem d’anar a pams, i ara el més important és començar a fer-nos conscients de les incoherències que hi pot haver entre allò que diem i allò que fem.\nPerquè dono tanta importància a aquest punt? Doncs és molt senzill: perquè esperem del nostres fills que sàpiguen gestionar les seves emocions i no esclatin a plors i crits quan el món no és com ells voldrien… i nosaltres no som capaços de fer-ho quan el món no és com voldríem i els nostres nens esclaten a plors i a crits. No sé si em seguiu, intentaré explicar-me millor. Si el comportament del nostre fill ens posa dels nervis i ens sulfurem, aixequem la veu, i “el posem a ratlla”, no estem modelant en absolut una bona gestió de les emocions. El nostre objectiu ha de ser mantenir la serenor i gestionar el comportament indesitjat des de la calma. Fàcil de dir, oi? És la tasca més difícil (però també la més gratificant) si volem deixar de cridar, amenaçar i comptar fins a tres. Haurien donat la mateixa resposta la mare del Pau i el pare de la Paula si haguessin estat capaços de mantenir els seus nervis sota control?\nSi el comportament del nostre fill ens posa dels nervis i ens sulfurem, aixequem la veu, i “el posem a ratlla”, no estem modelant en absolut una bona gestió de les emocions.\nSegur que, si en alguna ocasió heu intentat mantenir la calma quan els vostres fills us treuen de polleguera, sabeu que aconseguir-ho sembla a vegades impossible. En les properes entrades us parlaré de com podem mantenir la calma quan la situació ens supera i veureu que, a més, aquest és un aprenentatge que resulta molt útil per mil situacions més que no estan relacionades amb els nens!\nPrevious: Per què creixem junts\nNext: Més aviat permissiu… o més aviat autoritari?


Kansas (Alabama) - Viquipèdia, l'enciclopèdia lliure\n33° 54′ 11″ N, 87° 33′ 24″ O / 33.903168°N,87.556716°O / 33.903168; -87.556716Coord.: 33° 54′ 11″ N, 87° 33′ 24″ O / 33.903168°N,87.556716°O / 33.903168; -87.556716\nKansas és una població dels Estats Units a l'estat d'Alabama. Segons el cens del 2000 tenia una població de 260 habitants.\nSegons el cens del 2000, Kansas tenia 260 habitants, 117 habitatges, i 80 famílies. La densitat de població era de 100,4 habitants/km².\nDels 117 habitatges en un 25,6% hi vivien nens de menys de 18 anys, en un 53% hi vivien parelles casades, en un 12% dones solteres, i en un 31,6% no eren unitats familiars. En el 26,5% dels habitatges hi vivien persones soles el 12,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,69.\nPer edats la població es repartia de la següent manera: un 19,2% tenia menys de 18 anys, un 8,8% entre 18 i 24, un 25% entre 25 i 44, un 28,8% de 45 a 60 i un 18,1% 65 anys o més.\nL'edat mediana era de 42 anys. Per cada 100 dones hi havia 85,7 homes. Per cada 100 dones de 18 o més anys hi havia 81 homes.\nLa renda mediana per habitatge era de 23.021 $ i la renda mediana per família de 24.167 $. Els homes tenien una renda mediana de 25.000 $ mentre que les dones 21.750 $. La renda per capita de la població era de 13.416 $. Aproximadament el 16,3% de les famílies i el 16,4% de la població estaven per davall del llindar de pobresa.\nCarbon Hill (3 km)\nGlen Allen (16 km)\nObtingut de «https://ca.wikipedia.org/w/index.php?title=Kansas_(Alabama)&oldid=26512441»\nLa pàgina va ser modificada per darrera vegada el 1 març 2021 a les 14:57.


nutrició – Farmàcia Dorca | Nou Barris, Barcelona\nPosted on 07/06/2019 by fdorca\nLa nostra alimentació ha canviat molt en els últims anys. Prevalen els aliments processats, refinats, i de cultius o granges poc sostenibles. El nostre organisme no està preparat per a assimilar mo... Read More\nPosted on 06/05/2019 by fdorca\nSou molts els que ens pregunten a la farmàcia sobre com detectar les al·lèrgies alimentàries als vostres fills més petits. És una preocupació molt comú, ja que al voltant del 5% dels nens té ... Read More\nPosted on 07/03/2019 by fdorca\nGeneralment ens trobem amb dos tipus d’espinacs: les d’estiu, que tenen unes llavors llises i són poc resistents a les gelades; i les d’hivern, de llavors espinoses, amb fulles més lobulades i... Read More\nConeix més sobre la fruita\nPosted on 19/10/2018 by fdorca\nHola amics! Tots sabem que és molt important portar a terme un estil de vida saludable per evitar, entre molts d’altres, malalties cardiovasculars i sentir-nos bé amb nosaltres mateixos. Menja... Read More\nLes dietes detox\nPosted on 24/01/2018 10/04/2018 by fdorca\nEl nostre cos té la capacitat d’eliminar toxines, el fetge és l’òrgan responsable d’aquesta funció. Actualment, a causa principalment dels aliments processats, carns marinades, aliments enll... Read More\nGràcies per tot, Nou Barris\nT’imagines un estiu sense picades de mosquits?\nAftes bucals alimentació augment de pes bellesa beneficis campaments consells consells farmàcia cop de calor cosmètica cures hidratació descans dormir Equinàcia estat animic estiu estiu recomanacions excessos farmaciadorca farmaciola farmàcia Farmàcia Dorca festes fred grip hidratació kyolic mosquits nou barris nutrició pell atòpica picades propietats protecció solar recomanacions refredats repel·lents salud corporal salud mental salut tardor tractament vacances Vitae vitamines


Llei 8/2021: major protecció als drets de les persones amb discapacitat - Arep\nPosted at 10:28h in Noticias, Novedades\tby\tQuim Fuster 0 Comments\nEl 3 de setembre entra en vigor la Llei 8/2021\nEl 3 de setembre entra en vigor la Llei 8/2021 que pretén afavorir la protecció de les persones amb discapacitats per a l’exercici autònom de la seva capacitat jurídica, promovent el recurs a les figures de suport i el respecte a la voluntat en substitució al paradigma actual basat en la modificació de la capacitat i la privació de drets.\nLes persones que pateixen discapacitats poden requerir de suports i ajuts per a l’exercici de la seva capacitat jurídica o el que és el mateix, pel gaudi autònom i lliure de drets i responsabilitats. Afavorir l’ús de les figures legals de suport i deixar enrere l’actual situació, en què davant aquestes dificultats la solució recurrent acaba sent la declaració d’incapacitat i la conseqüent pèrdua de drets, són els principals objectius de la Llei 8/2021, anomenada de reforma de la legislació civil i processal pel recolzament de les persones amb discapacitat.\nLa norma es va aprovar el passat 2 de juny i entrarà definitivament en vigor a partir del proper 3 de setembre de 2021, constituint un notabílissim canvi de rumb que apropa l’ordenament jurídic estatal a l’esperit de la Convenció Internacional sobre Drets de les Persones amb Discapacitat, aprovada a Nova York el 13 de desembre de 2006 i ratificada per l’Estat espanyol dos anys més tard, al 2008.\nL’article 12 de l’esmentada Convenció proclama el dret de les persones amb discapacitat a accedir i disposar de la seva capacitat jurídica en plena igualtat de condicions amb la resta de la ciutadania i obliga els Estats signants, entre ells Espanya, a adoptar les mesures necessàries per tal d’oferir tot el suport que aquestes persones pugin requerir en l’exercici de la seva capacitat jurídica. Malauradament, però, ni la legislació espanyola fins ara vigent ni la pràctica de la majoria d’operadors jurídics implicats en aquest tipus de situacions no han semblat adherir-se (i ni tan sols apropar-se) al contingut d’una Convenció ratificada però abastament ignorada.\nEn aquest sentit, la nova llei en vigor a partir de setembre pretén acabar amb un sistema on la norma no ha estat el recolzament a la voluntat de la persona discapacitada sinó la substitució d’aquesta en els processos de decisió respecte les qüestions que les afecten directament. És per això, tal i com ara anirem veient amb major detall, que la norma elimina la incapacitació, la potestat parental rehabilitada o les tuteles per a majors d’edat -totes elles representatives del recurs a la substitució de les persones discapacitades en l’exercici de la voluntat- i promou l’adopció de mesures voluntàries, prenent en consideració el propi criteri i les preferències de la persona que necessita de suport per exercir els seus drets.\nDe la modificació de la capacitat d’obrar a les figures assistencials\nSegurament, la principal novetat que aporta la norma que entrarà en vigor el proper setembre és el definitiu desterrament de l’ordenament jurídic de les declaracions d’incapacitació i la privació de drets a les persones discapacitades. Cal tenir present que a Catalunya més de 25.000 persones cada any se sotmetien a aquest tipus de procediments judicials de modificació de la capacitat d’obrar que en més d’un 90% dels casos concloïen amb resolucions que suprimien en major o menor grau la potestat d’aquestes persones per autogovernar-se i adoptar les pròpies decisions.\nLa Llei 8/2021 pretén substituir aquest model basat en la fixació de límits a l’autonomia de les persones amb discapacitat per un de nou fonamentat en una identificació precisa de quines són les necessitats concretes de la persona amb dificultats per auto governar-se en un o més aspectes de la seva vida. D’aquesta forma, es volen establir els suports necessaris, potenciant els sistemes que permeten a la persona amb discapacitat poder manifestar la seva voluntat, prioritzant-los davant els mecanismes judicials que si bé reformats seran necessaris per seguir establint figures com la curatela.\nPer tant, allà on abans trobàvem privacions de drets aplicats de forma extensiva, ara existeixen noves facilitats per fer allò que des de la nostra cooperativa hem volgut anomenar, per fer-ho entenedor, com «vestits a mida», és a dir, una provisió de suports es la qual es pugui establir, comptant amb el criteri de la pròpia persona discapacitada, quins són els àmbits on aquesta pot experimentar dificultats per a l’exercici dels seus drets i quines són les figures de suport que poden resultar més adients per solucionar o minimitzar aquestes dificultats concretes.\nAixí, la persona que ho necessiti pot tenir el suport que requereix i accedir a mecanismes de protecció per evitar accions que puguin perjudicar-la però sense veure’s privat de llibertat i autonomia per adoptar altres tipus de decisions que afectin, per exemple, la seva esfera personal o patrimonial.\nFigures i mesures de recolzament\nCom abans anticipàvem, la nova norma elimina del nostre ordenament jurídic la pàtria potestat prorrogada i la pàtria potestat rehabilitada així com la tutela, que ara queda reservada en exclusiva a menors d’edat que puguin necessitar-la i no estiguin protegits per la pàtria potestat.\nPer contra, i per a les persones majors d’edat, les figures de suport establertes són:\nMesures de Suport voluntàries\nLa nova regulació atorga preferència a les mesures voluntàriament adoptades per la pròpia persona amb discapacitat i disposades en escriptura pública en previsió de futures necessitats. Entre aquestes mesures lliurement adoptades destaquen els poders i mandats preventius, les mesures d’administració i, fins i tot, l’autocuratela, que és la possibilitat d’excloure o nomenar determinades persones per a l’exercici de la funció de curador així com el funcionament i el contingut de la curatela.\nLa guarda de fet no és pròpiament una figura de nova creació, doncs ja existia amb anterioritat. Però si bé abans era una figura estrictament provisional ara es contempla que pugui esdevenir una institució formal de recolzament quan es consideri que està sent adequada per a la salvaguarda dels drets de la persona amb discapacitat.\nEl guardador/a no té funcions de representació de la persona objecte de la guarda. En cas que eventualment fos necessari que exercís alguna acció representativa, caldrà obtenir una autorització judicial que requerirà d’una anàlisi prèvia de les circumstàncies per avaluar-ne la idoneïtat.\nAquesta és la principal mesura formal de suport i s’aplicarà a les persones que necessiten d’ajut i assistència de forma continuada. Es constituirà mitjançant resolució judicial motivada quan no existeixin mesures previstes voluntàriament per la pròpia persona discapacitada. Aquesta resolució fixarà de forma precisa i acurada quins són els actes i els àmbits on el curador haurà d’oferir assistència i en quines circumstàncies el curador pot exercir la representació de la persona discapacitada.\nEs pot procedir al nomenament d’un defensor judicial com a figura de suport quan la persona discapacitada requereixi de suport tan sols de forma ocasional, tot i que aquesta situació pugui ser recurrent. Així mateix, la figura del defensor judicial també es contempla per a aquelles situacions en què pugui existir un conflicte d’interessos entre la persona que necessita d’ajut i la que exerceix les funcions de suport o quan aquesta darrera, conjunturalment, no pugui exercir les seves funcions.\nTotes les mesures de suport judicialment establertes seran objecte de revisió periòdica per comprovar que continuen satisfent les necessitats de la persona discapacitada. Ordinàriament, aquesta revisió serà en el termini màxim de 3 anys tot i que en determinades circumstàncies excepcionals, el termini es pot allargar fins un màxim de 6 anys.\nLes persones que consideren que necessiten suports o ajuda en determinats aspectes poden sol·licitar la figura de l’assistent que actuarà en condicions anàlogues a les d’un tutor/a en el àmbits personals i patrimonials que es designin en la corresponent resolució judicial. Cal tenir present que l’acceptació del nomenament serà voluntària per a la persona assistent i que els termes precisos i concrets de la tasca de suport i assistència seran fruit de l’acord entre la persona assistent i la persona assistida.\nModificació d’un gran nombre de lleis\nTot i que, com és evident, les principals modificacions i novetats introduïdes per la Llei 8/2021 afecten a la redacció del Codi Civil -incloent-hi disposicions que afecten el règim matrimonial- la nova norma afecta i comporta la modificació de nombroses lleis com ara el Codi de Comerç, la Llei Hipotecària, la de Protecció patrimonial de les persones amb discapacitat, la Llei de Registre Civil, el Codi Penal i, especialment la Llei de la Jurisdicció Voluntària\nPrecisament, les modificacions d’aquesta darrera norma són d’especial transcendència pel desenvolupament dels procediments que han de finalitzar amb l’aprovació de mesures de suport. Així, s’estableix que l’expedient de provisió de mesures judicials de suport a la persona amb discapacitat podrà ser promogut per la pròpia persona interessada, el Ministeri Fiscal, la persona cònjuge (si no hi ha separació legal o de fet), ascendents, descendents o germans.\nUna de les novetats més transcendents en aquest àmbit és que aquests procediments ja no seran contenciosos, tret que no hi hagi acord. La nova norma opta preferentment per la via de la jurisdicció voluntària, afavorint que la persona amb discapacitat exposi les seves preferències i tingui oportunitat de participar-hi activament. En aquest sentit, la Llei 8/2021 deixa enrere els esquemes que tradicionalment han vingut regint aquest tipus de procediments i aposta per un sistema de col·laboració o «taula rodona» on tinguin cabuda i es prenguin en consideració les opinions de totes les persones implicades, ja siguin familiars o els professionals especialitzats en disposició d’aconsellar sobre quines poden ser les mesures de suport més idònies en cada cas.\nTal i com abans explicàvem, la Llei 8/2021 entrarà definitivament en vigor el proper 3 de setembre, transcorreguts tres mesos des de la seva publicació al BOE. Amb l’entrada en vigor, la norma preveu que quedin sense efecte de forma immediata les meres privacions de drets que afectin persones amb discapacitat o les mesures destinades a limitar el seu exercici.\nA partir de l’entrada en vigor, es contemplen facilitats i flexibilitat per instar la revisió judicial de les mesures de suport que poguessin haver estat establertes de conformitat amb el sistema anterior. Aquesta revisió també podrà ser instada d’ofici per les autoritats judicials, especialment en aquells casos en què resulta evident que allò acordat en el seu moment contravé l’esperit de l’actual norma de potenciar l’autonomia de les persones discapacitades i no dificultar ni impedir el lliure exercici de la pròpia voluntat.\nEl termini per resoldre la sol·licitud de revisió de les mesures adoptades amb anterioritat a l’entrada en vigor de la nova llei serà d’un any a partir de la presentació de la sol·licitud de revisió. Per a aquells casos on no hi hagi existit aquesta sol·licitud, la revisió es realitzarà per part de l’autoritat judicial d’ofici o a instància del ministeri fiscal en un termini màxim de tres anys.


L'oci és clarament l'aspecte més ben valorat de la Ganxet Pintxo | Reusdigital.cat diari de Reus. Notícies i actualitat del Camp de Tarragona\nL'oci és clarament l'aspecte més ben valorat de la Ganxet Pintxo\n16 d'Abril de 2018, per Jordi Garcia Arnau\nQuatre joves gaudeixen de la Ganxet Pintxo de Primavera\nSi en una cosa sembla que coincidim tots els reusencs és en valorar la Ganxet Pintxo com una activitat encaminada bàsicament a millorar la vida social i d'oci de la nostra ciutat. El 79% dels nostres lectors que han votat a l'enquesta de Reusdigitial.cat són d'aquest parer.\nLa Ganxet Pintxo s'ha convertit en un model d'èxit a Reus. Ja portem 14 edicions en què els restauradors de la nostra ciutat aposten per fer unes tapes atractives per captar nova clientela en l'exigent món de la gastronomia. Els reusencs saben valorar positivament aquest esforç omplint les tasques durant els dies de la Ganxet Pintxo. Uns dies en què la ciutat respira un aire festiu i alegre per sobre de la mitjana.\nTot i que amb molts menys vots, un 15%, també trobem reusencs que consideren que el major atractiu de la Ganxet Pintxo és apropar la cultura de la tapa a la nostra ciutat. Una experiència gastronòmica, no del tot nostrada, però que sense cap mena de dubte ha triomfat arreu.\nAmb 13% dels vots, trobem la gent que veu en la Ganxet Pintxo una oportunitat d'afavorir i millorar l'oferta gastronòmica de Reus. Un aspecte que la ciutat porta treballant des de ja fa una colla d'anys i que ha permès que molta gent vegi en Reus un referent gastronòmic de qualitat i amb una abundant oferta.\n1Preocupació pel futur de la llengua a l'escola